Bagindo Aziz Chan () ya iku wali kutha Padang, kang dilantik tanggal 15 Agustus 1946 nggantèkaké Mr. Abubakar Jaar kang pindah tugas dadi residen ing Sumatra Lor. Ing mangsa pamaréntahané, bala Sakuthu isih njajah kutha Padang minangka ngrampas bala Jepang.

Panjenengané nolak kalah saka kakuwatan militèr Walanda kang ngadhek ing mburi bala Sakuthu lan terus nglakokaké perlawanan karo nerbitake ariwarta perjuangan kang jenengé Républik Indonésia Jaya. Panjenengané tilar donya ing tugase minangka kepala pamaréntah laladan tanggal 19 Juli 1947 ing sawijining perang nglawan Walanda ing yuswa 36 taun. Miturut kasil visum (dilakokaké ing Rumah Sakit Tentara Dr. Reksodiwiryo Ganting sapunika) panjenengané tilar donya amarga kenèk barang kang kethul lan ana 3 bekas tembakan ing rainé sabanjuré panjenengané dikubur ing Taman Makam Pahlawan Bahagia Bukittinggi.

Bagindo Azizchan kanugrahan gelar Pahlawan Nasional Indonésia déningh présidhèn Susilo Bambang Yudhoyono nalika 9 November 2005 ing kaitané mengeti Hari Pahlawan 10 November 2005.

Pandhidhikan lan karier 
Lair ing 30 September 1910, Bagindo Aziz Chan sekolah ing pendhidhikan HIS ing Padang, MULO ing Surabaya, lan AMS ing Batavia. Tamat saka AMS lan rong taun lungguh ing Rechtshoogeschool te Batavia (RHS), panjenengané uga mbukakl praktik dadi pengacara lan aktif ing organisasi, ing antarané njabat dadi anggota pangurus Jong Islamieten Bond kang kapimpin Agus Salim.

Cathetan sikil

Pranala njaba 
 Situs web resmi kutha Padang

Lair 1910
Pati 1947
Pahlawan nasional Indonésia
Wali Kutha Padang
Tokoh kang dipateni